รัฐบาลไทย-ข่าวทำเนียบรัฐบาล-สกรศ. ชี้แจงถึงเหตุผลความจำเป็นในการออกคำสั่ง คสช. เรื่อง “ข้อกำหนดการใช้ประโยชน์ในที่ดินในพื้นที่ระเบียงเศรษฐกิจพิเศษภาคตะวันออก
วันอังคารที่ 31 ตุลาคม 2560
สกรศ. ชี้แจงถึงเหตุผลความจําเป็นในการออกคําสั่ง คสช. เรื่อง “ข้อกําหนดการใช้ประโยชน์ในที่ดินในพื้นที่ระเบียงเศรษฐกิจพิเศษภาคตะวันออก
สํานักงานเพื่อการพัฒนาระเบียงเศรษฐกิจพิเศษภาคตะวันออก (สกรศ.) ชี้แจงถึงเหตุผลความจําเป็นในการออกคําสั่ง คสช. เรื่อง “ข้อกําหนดการใช้ประโยชน์ในที่ดินในพื้นที่ระเบียงเศรษฐกิจพิเศษภาคตะวันออก
สํานักงานเพื่อการพัฒนาระเบียงเศรษฐกิจพิเศษภาคตะวันออก (สกรศ.) กระทรวงอุตสาหกรรม ขอชี้แจงถึงเหตุผลความจําเป็นในการออกคําสั่ง คสช. เรื่อง “ข้อกําหนดการใช้ประโยชน์ในที่ดินในพื้นที่ระเบียงเศรษฐกิจพิเศษภาคตะวันออก ดังนี้
1. EEC เป็นนโยบายสําคัญของรัฐบาลที่จะผลักดันการพัฒนาประเทศ รัฐบาลมีนโยบายในการพัฒนา EEC ครอบคลุม 3 จังหวัด ได้แก่ ฉะเชิงเทรา ชลบุรี ระยอง ซึ่งต่อไปจะพัฒนาไปเป็นเขตพัฒนาพิเศษภาคตะวันออก ให้เกิดขึ้นอย่างเป็นรูปธรรมโดยเร็ว เพื่อเป็นแกนนําในการพัฒนาเศรษฐกิจของประเทศ การพัฒนาเทคโนโลยีขั้นสูง ที่เป็นมิตรกับสิ่งแวดล้อม อันจะเป็นประโยชน์ต่อการเพิ่มขีดความสามารถในการแข่งขันของประเทศและยกระดับคุณภาพชีวิตของประชาชนในพื้นที่
2. จําเป็นต้องมีการวางแผนการใช้พื้นที่ทั้ง 3 จังหวัดอย่างเหมาะสม ในปัจจุบันมีผังเมืองเฉพาะทั้ง 3 จังหวัดการวางแผนผังการใช้ที่ดินให้เหมาะสม ให้เหมาะสมกับสภาพพื้นที่และศักยภาพของที่ดินตามหลักการพัฒนาอย่างยั่งยืน ซึ่งเป็นปัจจัยสําคัญ ที่จะทําให้มีการพัฒนาเป็นรูปธรรมโดยเร็ว แต่กระบวนการวางแผนผังดังกล่าวใช้เวลานาน จึงจําเป็นต้องเร่งทํางานตั้งแต่บัดนี้
3. คําสั่งคสช.ที่ 47/60 เป็นการทํางานตามหลักวิชาการ สาระสําคัญของคําสั่ง คสช.ที่ 47/60 ได้กําหนดกรอบในการวางผังเมืองและการวางพื้นที่ 3 จังหวัด ไว้อย่างถูกต้องตามหลักวิชาการและสอดคล้องกับความต้องการของประชาชนในพื้นที่ อันจะทําให้เกิดการใช้ประโยชน์ในที่ดินในพื้นที่ระเบียงเศรษฐกิจพิเศษภาคตะวันออก โดยเหมาะสมกับสภาพและศักยภาพที่แท้จริงของพื้นที่ เพื่อดําเนินการคู่ขนานไปกับการจัดทํา พรบ. การพัฒนาระเบียงเศรษฐกิจพิเศษภาคตะวันออก ที่อยู่ระหว่างการพิจารณา สนช.
4. คําสั่ง คสช.ที่ 47/60 ไม่ได้เกี่ยวข้องกับปัญหาสิ่งแลดล้อม เรื่องนี้เป็นการทํางานร่วมกันระหว่างกรมโยธาธิการและผังเมืองกับ สกรศ.ที่ต้องการให้มีการวางผังพื้นที่ 3 จังหวัดให้ต่อเนื่องกันโดยใช้ข้อมูลผังเมืองเดิมที่มีอยู่นํามาปรับปรุงให้เป็นผังพื้นที่เดียวกัน ทั้งนี้ เป็นการปรับปรุงการทํางานกรมโยธาธิการและผังเมืองให้กว้างขวางไม่ได้เกี่ยวข้องกับเรื่องสิ่งแวดล้อมแต่อย่างใด ไม่ว่าจะเป็นโครงการท่าเรือแหลมฉบัง ท่าเรือมาบตาพุด หรือโครงการอื่นๆ ยังต้องดําเนินการเรื่องสิ่งแวดล้อมยังคงตามกฎหมายเดิมไม่เปลี่ยนแปลง
5. ขั้นตอนในการดําเนินการ โดยสรุปขั้นตอนในการดําเนินงาน มีดังนี้
5.1 ให้คณะกรรมการบริหารการพัฒนาระเบียงเศรษฐกิจพิเศษภาคตะวันออกจัดทํานโยบายและแผนภาพรวมเพื่อการพัฒนาพื้นที่ EEC ครอบคลุม :
- แผนการใช้ประโยชน์ในที่ดินในภาพรวม
- แผนพัฒนาโครงสร้างพื้นฐานและระบบสาธารณูปโภค
- แผนการดําเนินงาน
และเสนอต่อคณะกรรมการนโยบายฯ เพื่อให้ความเห็นชอบ
5.2 ภายใน 6 เดือน ให้ สกรศ. ร่วมกับหน่วยงานของรัฐจัดทํารายละเอียดของแผนผังการใช้ประโยชน์ในที่ดิน และแผนผังการพัฒนาโครงสร้างพื้นฐานและระบบสาธารณูปโภค ครอบคลุมระบบ คมนาคมและขนส่ง เทคโนโลยีสารสนเทศและการสื่อสาร ระบบบริหารจัดการน้ํา การควบคุมและขจัดมลภาวะ ฯลฯ แล้วเสนอคณะรัฐมนตรีอนุมัติต่อไป
5.3 เมื่อได้รับอนุมัติจากคณะรัฐมนตรีแล้ว ให้กรมโยธาธิการฯ ดําเนินการจัดทําผังเมืองแต่ละจังหวัดขึ้นใหม่ภายใน 1 ปี
ทั้งนี้กลไกการพิจารณาอนุมัติแผนผังการใช้ที่ดินและทุกเรื่องที่สําคัญนั้น คณะกรรมการนโยบายเป็นผู้ให้ความเห็นชอบ ซึ่งคณะกรรมการดังกล่าว มีนายกรัฐมนตรีเป็นประธาน พร้อมรัฐมนตรีหลายท่านที่กํากับดูแลหน่วยงานที่เกี่ยวข้องร่วมกันพิจารณารอบคอบ ไม่ได้ให้อํานาจบุคคลใด หรือสํานักงาน ที่จะอนุมัติผัง หรือดําเนินการได้โดยตนเอง
6. ประชาชนได้อะไรจากคําสั่ง คสช 47/60 จากการออก คําสั่ง คศช. 47/60 ส่งผลให้การจัดทําผังเมืองกลุ่มจังหวัด EEC มีการบูรณาการ ต่อเนื่องเชื่อมโยงด้าน โครงสร้างพื้นฐาน การ zoning การใช้ประโยชน์ที่ดินให้ชัดเจน โดยมีการจัดวางตําแหน่ง สถานประกอบการ และตําแหน่งการจัดวางระบบสาธารณูปการที่เหมาะสม และอยู่บนพื้นฐานความสัมพันธ์ระหว่างชุมชน ประชาชนในพื้นที่ และผู้ประกอบกิจการ ซึ่งแน่นอน ประชาชนในพื้นที่จะมีระบบสาธารณูปโภคและสิ่งแวดล้อมที่ดีจากการลงทุน และการท่องเที่ยวมีเส้นทางคมนาคมที่ดีขึ้น ท้ายสุดประชาชนมีวิถีชีวิตที่ดีขึ้น มีคุณภาพชีวิตที่ดีขึ้น
อย่างไรก็ตาม ทางสํานักงานฯ ยินดีให้ข้อมูลตอบข้อซักถามเพิ่มเติม โดยให้ติดต่อได้ที่ 0-20338000